CELEX: 62008CA0059
Language: mt
Date: 2009-04-23 00:00:00
Title: Kawża C-59/08: Sentenza tal-Qorti tal-Ġustizzja (L-Ewwel Awla) tat- 23 ta’ April 2009 (talba għal deċiżjoni preliminari tal-Cour de cassation — Franza) — Copad SA vs Christian Dior couture SA, Vincent Gladel, bħala amministratur ġudizzjarju tas-Société industrielle lingerie (SIL), Société industrielle lingerie (SIL) (Direttiva 89/104/KEE — Dritt tat-trade marks — Eżawriment tad-drittijiet tal-proprjetarju tat-trade mark — Kuntratt ta’ liċenzja — Bejgħ ta’ prodotti koperti bi trade mark bi ksur ta’ klawżola tal-kuntratt ta’ liċenzja — Nuqqas ta’ kunsens tal-proprjetarju tat-trade mark — Bejgħ lil persuni li jbigħu bi prezz inqas — Ħsara lir-reputazzjoni tat-trade mark)

20.6.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 141/16
            
         Sentenza tal-Qorti tal-Ġustizzja (L-Ewwel Awla) tat-23 ta’ April 2009 (talba għal deċiżjoni preliminari tal-Cour de cassation — Franza) — Copad SA vs Christian Dior couture SA, Vincent Gladel, bħala amministratur ġudizzjarju tas-Société industrielle lingerie (SIL), Société industrielle lingerie (SIL)
   (Kawża C-59/08) (1)
   
   (Direttiva 89/104/KEE - Dritt tat-trade marks - Eżawriment tad-drittijiet tal-proprjetarju tat-trade mark - Kuntratt ta’ liċenzja - Bejgħ ta’ prodotti koperti bi trade mark bi ksur ta’ klawżola tal-kuntratt ta’ liċenzja - Nuqqas ta’ kunsens tal-proprjetarju tat-trade mark - Bejgħ lil persuni li jbigħu bi prezz inqas - Ħsara lir-reputazzjoni tat-trade mark)
   2009/C 141/25
   Lingwa tal-kawża: Il-Franċiż
   
      Qorti tar-rinviju
   
   Cour de cassation
   
      Partijiet fil-kawża prinċipali
   
   
      Rikorrenti: Copad SA
   
      Konvenuti: Christian Dior couture SA, Vincent Gladel, bħala amministratur ġudizzjarju tas-Société industrielle lingerie (SIL), Société industrielle lingerie (SIL)
   
      Suġġett
   
   Talba għal deċiżjoni preliminari — Cour de Cassation (Franza) — Interpretazzjoni tal-Artikoli 5, 7 u 8(2), tal-ewwel Direttiva tal-Kunsill 89/104/KEE, biex jiġu approssimati l-liġijiet tal-Istati Membri dwar it-trade mark (ĠU 1989, L 40, p. 1) — Kunċett ta’ eżawriment tad-drittijiet tal-proprjetarju tat-trade mark — Bejgħ mid-detentur tal-liċenzja, ta’ prodotti koperti mit-trade mark bi ksur ta’ klawżola tal-kuntratt ta’ liċenzja li tipprojbixxi ċerti metodi ta’ kummerċjalizzazzjoni — Bejgħ lil bejjiegħa bl-ingrossa jew li jbiegħu bi prezz inqas — Ħsara magħmula lil prestiġju tat-trade mark — Nuqqas ta’ kunsens tal-proprjetarju tat-trade mark
   
      Dispożittiv
   
   
               1)
            
            
               L-Artikolu 8(2) tal-ewwel Direttiva tal-Kunsill 89/104/KEE, tal-21 ta’ Diċembru 1988, biex jiġu approssimati l-liġijiet tal-Istati Membri dwar it-trade mark, kif emendata bil-Ftehim dwar iż-Żona Ekonomika Ewropea, tat-2 ta’ Mejju 1992, għandu jiġi interpretat fis-sens li proprjetarju tat-trade mark jista’ jinvoka d-drittijiet mogħtija minn din tal-aħħar kontra detentur tal-liċenzja li jikser klawżola tal-kuntratt ta’ liċenzja li tipprojbixxi, għal raġunijiet ta’ prestiġju tat-trade mark, il-bejgħ lil persuni li jbigħu bi prezz inqas ta’ prodotti bħal dawk inkwistjoni fil-kawża prinċipali, sakemm jiġi stabbilit li dan il-ksur, minħabba ċirkustanzi partikolari għall-kawża prinċipali, iwassal għal ħsara lill-attrazzjoni u r-reputazzjoni ta’ prestiġju li jagħtu lill-imsemmija prodotti sensazzjoni ta’ lussu.
            
         
               2)
            
            
               L-Artikolu 7(1) tad-Direttiva 89/104, kif emendata bil-Ftehim dwar iż-Żona Ekonomika Ewropea, għandu jiġi interpretat fis-sens li t-tqegħid fis-suq ta’ prodotti koperti mit-trade mark mid-detentur ta’ liċenzja, bi ksur ta’ klawżola tal-kuntratt ta’ liċenzja, ikun sar mingħajr il-kunsens tal-proprjetarju tat-trade mark, peress li huwa stabbilit li din il-klawżola tikkorrispondi għal waħda minn dawk stipulati fl-Artikolu 8(2) ta’ din id-Direttiva.
            
         
               3)
            
            
               Meta t-tqegħid fis-suq ta’ prodotti ta’ prestiġju mid-detentur ta’ liċenzja bi ksur ta’ klawżola tal-kuntratt ta’ liċenzja xorta għandu jitqies li sar bil-kunsens tal-proprjetarju tat-trade mark, dan tal-aħħar ma jistax jinvoka tali klawżola sabiex jopponi bejgħ mill-ġdid ta’ dawn il-prodotti abbażi tal-Artikolu 7(2) tad-Direttiva 89/104, kif emendata bil-Ftehim dwar iż-Żona Ekonomika Ewropea, ħlief fil-każ fejn huwa stabbilit, fid-dawl taċ-ċirkustanzi partikolari tal-każ, li tali bejgħ mill-ġdid jagħmel ħsara lir-reputazzjoni tat-trade mark.
            
         
      (1)  ĠU C 92, 12.04.2008.